Laitaoikeisto

Laitaoikeisto on radikaali nationalistinen poliittinen suuntaus, johon kuuluu ajatus kansan ja valtion samastamisesta sekä kokemus ulkomaalaisten aiheuttamasta uhasta tälle yhteisölle.

Akateemisen tutkimuksen valtavirta ja media käyttävät laitaoikeistoa kattokäsitteenä, jonka alle kuuluvat radikaalioikeisto ja äärioikeisto. Radikaalioikeisto on reformistinen suuntaus, jossa hyväksytään asteittaiset uudistukset. Radikaalioikeisto toimii myös demokratian pelisääntöjen mukaan ja hylkää väkivaltaiset keinot. Radikaalioikeisto pitää vihollisenaan eliittiä, mikä tekee siitä populistisen suuntauksen. Äärioikeisto sen sijaan hylkää pluralistisen ja liberaalin demokraattisen järjestelmän, ja näkee väkivallan joissain tilanteissa mahdollisena tai oikeutettuna toimintakeinona. Eräs tunnettu äärioikeistolainen liike on italialainen fasismi.

Lähteet

Oikeistolaiset aatteet
Nationalismi